29 “Bona, go tla dingwaga di le supa ka letlotlo le legolo mo lefatsheng lotlhe la Egepeto. 30 Mme morago ga tsone go tla tsoga dingwaga di le supa tsa leuba, mme letlotlo lotlhe mo lefatsheng la Egepeto le tla lebalwa mme leuba le tla laila lefatshe.+ 31 Mme letlotlo le le kileng la bo le le mo lefatsheng ga le na go itsiwe ka ntlha ya leuba leo morago ga moo, ka gonne ruri le tla bo le le botlhoko thata. 32 Mme ntlha ya gore toro e ne ya boelediwa gabedi mo go Faro e kaya gore Modimo wa boammaaruri o tlhomamisitse selo seno thata,+ e bile Modimo wa boammaaruri o potlakela go se dira.+ Fa lo ngangisana, maemo a ka ritibala fa yo mongwe a simolola go didimala a bo a reetsa. Ka jalo, tila go ipusolosetsa fa o kgopisitswe. Go ithiba go ka dira gore o itlotle o bo o nne le seriti. Gakologelwa gore go dira kagiso mo lelapeng go botlhokwa go na le go fenya dingangisano.